stanford-oval/wikipedia huggingface dataset:
Rautarintama
Tunnus

Rautarintaman tunnus Drei Pfeile (Kolme nuolta) muodostuu kolmesta alavasemmalle osoittavasta nuolesta. Tunnuksen suunnitteli Saksassa vaikuttanut venäläinen sosiologi Sergei Tshahotin. SPD käytti tunnusta myös vuoden 1932 valtiopäivävaalien kampanjajulisteessaan, ja Saksan ulkopuolella symbolin omaksuivat 1930–1940-luvuilla useat muut sosialidemokraattiset ja antifasistiset organisaatiot.
2000-luvulla kolmen nuolen symbolin ovat ottaneet käyttöönsä äärioikeistolaista alt-right-liikettä vastustavat yhdysvaltalaiset antifasistit. Tunnus on nähty muun muassa MLS-liigan jalkapallo-otteluissa, ja elokuussa 2019 liiga kielsi kannattajaryhmiltä symbolin käytön poliittisena.
Aiheesta muualla

Kuvia tai muita tiedostoja aiheesta Rautarintama Wikimedia Commonsissa
Rat Pack

Rat Packin jäsenet Frank Sinatra, Dean Martin, Sammy Davis Jr., Peter Lawford ja Joey Bishop
The Rat Pack on lempinimi ryhmälle suosittuja viihdetaiteilijoita, jotka olivat aktiivisimmillaan 1950- ja 1960-luvuilla. Ryhmä teki yhdessä muun muassa elokuvia, musiikkialbumeja ja lavaesityksiä. Ryhmä tunnetaan etenkin kokoonpanona, jonka muodostivat Frank Sinatra, Dean Martin, Sammy Davis Jr., Peter Lawford ja Joey Bishop. Vaikka Rat Pack oli maineeltaan maskuliininen ”äijäporukka”, oli siinä mukana myös naisia, kuten Marilyn Monroe.
Rat Packin toimintaa kuvataan vuonna 1998 filmatussa samannimisessä televisioelokuvassa. Elokuva sai torjuvan vastaanoton Sinatran perheeltä.
Ryhmän historiaa

Rat Pack sai alkunsa Humphrey Bogartin ja Lauren Bacallin ylläpitämistä kokoontumisista kodissaan Los Angelesissa, joihin osallistui Frank Sinatran lisäksi useita näyttelijöitä, kuten Robert Mitchum, Ava Gardner, Elizabeth Taylor, Judy Garland ja Katharine Hepburn. Myöhemmin myös Dean Martin ja Sammy Davis Jr. liittyivät mukaan. Nimen Rat Pack alkuperästä ei ole varmuutta, mutta sen on kerrottu olleen Bacallin antama.
Bogartin kuoltua vuonna 1957 Sinatra siirtyi Rat Packin johtohahmoksi, ja ryhmän ydinjäsenistö tuli koostuvaksi hänen lisäkseen erityisesti Martinista ja Davisista, mutta myös Joey Bishopista ja Peter Lawfordista. Tämä on se kokoonpano, josta Rat Pack yleisesti tunnetaan. Lisäksi ryhmään kuului jonkinlaisia liitännäisjäseniä, joita kutsuttiin sen ”maskoteiksi”. Heitä olivat esimerkiksi Marilyn Monroe, Shirley MacLaine ja Angie Dickinson.
Rat Pack esiintyi usein Nevadassa ja oli mukana luomassa Las Vegasin mainetta viihdekeskuksena. Ryhmän jäsenet esiintyivät yhdessä myös elokuvissa, kuten vuoden 1960 ryöstöelokuvassa Kovat kaverit.
Rat Pack oli ollut tekemisissä myös John F. Kennedyn kanssa, joka kuitenkin alkoi presidentiksi tultuaan etäännyttämään itseään ryhmästä Sinatran mafiakytkösten vuoksi. Tämä johti Sinatran ja Kennedyn langon Lawfordin välirikkoon ja Lawfordin erottamiseen ryhmästä.
Richard Boleslawski

| Richard Boleslawski |
| --- | --- |

Henkilötiedot
Koko nimi:  Ryszard Srzednicki Bolesławski
Syntynyt: 4. helmikuuta 1889 Puola
Kuollut: 17. tammikuuta 1937 (47 vuotta) Hollywood, Kalifornia, Yhdysvallat
Ammatti:  elokuvaohjaaja
Aiheesta muualla
IMDb 
Elonet
Richard Boleslawski (4. helmikuuta 1889 Puola – 17. tammikuuta 1937 Hollywood, Kalifornia) oli puolalainen elokuvaohjaaja. Hän opiskeli näyttelemistä Moskovassa Konstantin Stanislavskin oppilaana ja näytteli venäläisissä elokuvissa vuodesta 1914 alkaen ja aloitti ohjaamisen seuraavana vuonna. Vallankumouksen jälkeen hän palveli Puolan ratsuväessä ja teki puolidokumentaarisen elokuvan vuoden 1920 Varsovan taistelusta. Boleslawski siirtyi Yhdysvaltoihin 1920-luvulla ja toimi ohjaajana Broadwaylla, kunnes aloitti elokuvaohjaajana Hollywoodissa vuonna 1930. Hänen elokuviinsa kuuluvat muun muassa vuonna 1933 valmistunut Rasputin ja Allahin puutarha vuodelta 1936. Boleslawski kuoli vuonna 1937 Seurapiiriseikkailun kuvausten aikana. Hän on saanut tähden Hollywood Walk of Famelle.
Rakkauteni, kohtaloni

| Rakkauteni, kohtaloni> Plenty |
| --- | --- |

Ohjaaja:  Fred Schepisi
Käsikirjoittaja:  David Hare
Perustuu:  David Haren näytelmään Plenty
Tuottaja:  Joseph Papp Edward R. Pressman
Säveltäjä:  Bruce Smeaton
Kuvaaja:  Ian Baker
Leikkaaja:  Peter Honess
Pääosat:  Meryl Streep Charles Dance Tracey Ullman John Gielgud
Valmistustiedot
Valmistusmaa:  Yhdistynyt kuningaskunta
Tuotantoyhtiö:  20th Century Fox
Levittäjä:  20th Century Studios
Ensi-ilta:  20. syyskuuta 1985
Kesto:  121 minuuttia
Alkuperäiskieli:  englanti
Tuotto:  6 148 000 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Rakkauteni, kohtaloni (Plenty) on vuonna 1985 ensi-iltansa saanut Fred Schepisin ohjaama draamaelokuva. Se perustuu David Haren näytelmään Plenty. Elokuvassa näyttelevät Meryl Streep, Charles Dance, Tracey Ullman, John Gielgud,  Sting, Ian McKellen ja Sam Neill.
Näyttelijät

| 0 | 1 | 2 |
| --- | --- | --- |
|  Meryl Streep  | … |  Susan Traherne   |
|  Charles Dance  | … |  Raymond Brock   |
|  Tracey Ullman  | … |  Alice Park   |
|  John Gielgud  | … |  Sir Leonard Darwin   |
|  Sting  | … |  Mick   |
|  Ian McKellen  | … |  Sir Andrew Charleson   |
|  Sam Neill  | … |  Lazar   |
Aiheesta muualla

Rakkauteni, kohtaloni Internet Movie Databasessa (englanniksi)
Rakkauteni, kohtaloni Elonet.
Reece Henderson

| Reece Henderson> Henkilötiedot |
| --- | --- |
Syntynyt: 1992
Kansalaisuus:   Australia
Kyokushin-ottelija
Aktiivisena:  2010–
Pituus:  174 cm
Paino:  89 kg
Painoluokka:  Keskisarja (2010–2014) Raskassarja (2015–)
Seura(t):  North Bondi
Vyöarvo:  1. dan
| Mitalit> Maa:   Australia.Miesten kyokushin karate.Yhdysvaltain mestaruuskilpailut  | Mitalit> Maa:   Australia.Miesten kyokushin karate.Yhdysvaltain mestaruuskilpailut  | Mitalit> Maa:   Australia.Miesten kyokushin karate.Yhdysvaltain mestaruuskilpailut  | Maa:   Australia> Miesten kyokushin karate. |
| --- | --- | --- | --- |
|  Kultaa | Los Angeles 2014 | -80 kg |  |
| Australian Nationals  | Australian Nationals  | Australian Nationals  |  |
|  Kultaa | 2012 |  |  |
|  Hopeaa | 2018 | -90 kg |  |
| Uuden-Seelannin mestaruuskilpailut  | Uuden-Seelannin mestaruuskilpailut  | Uuden-Seelannin mestaruuskilpailut  |  |
|  Kultaa | 2012 |  |  |
Reece Henderson (s. 1992) on australialainen karateka. Hän saavutti Yhdysvaltain keskisarjan mestaruuden 2014.
Kilpaura

2012 Henderson onnistui voittamaan Australian ja Uuden-Seelannin mestaruudet.
2014 Henderson saavutti tammikuussa Yhdysvaltain mestaruuden keskisarjassa voitettuaan loppuottelussa seurakaverinsa David Tockar.
2015 hän oli mukana World Openissa.
2018 syyskuussa Henderson tuli toiseksi Australian mestaruussarjassa hävittyään loppuottelussa Anthony Tockarille.
Päivänpaisteisia pässinpäitä

| Päivänpaisteisia pässinpäitä> Sons of the Desert |
| --- | --- |

Ohjaaja:  William A. Seiter
Käsikirjoittaja:   Harry Craven  Byron Mogan 
Tuottaja:  Hal Roach
Säveltäjä:  Marvin Hatley (Honolulu Baby)
Kuvaaja:  Kenneth Peach
Leikkaaja:  Bert Jordan
Pääosat:   Stan Laurel  Oliver Hardy  Charley Chase  Mae Busch 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:   Yhdysvallat 29. joulukuuta 1933  Suomi 9. syyskuuta 1934 
Kesto:  68 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Päivänpaisteisia pässinpäitä (Sons of the Desert) on William A. Seiterin ohjaama yhdysvaltalainen komediaelokuva vuodelta 1933. Elokuvan pääosissa näyttelevät Ohukainen ja Paksukainen, eli Stan Laurel ja Oliver Hardy. Filmiä pidetään kohokohtana koomikkoparin uralla, ja sen ihailijoilla on englanninkielisen nimensä mukainen ihailijakerho. Sitä on esitetty Suomessa televisiossa kahdeksan kertaa, muun muassa joulukuussa 2013 nimellä Kesäleskiä Havaijilla.
Kyseessä on parodia kuvitteellisesta Sons of the Desert -veljeskunnasta. Charley Chase esittää klovnityyppistä epämiellyttävää kerhon jäsentä, johon koomikkopari jatkuvasti törmäilee. Veljeskunnan kokouksissa osallistujat läimäyttelevät toisiaan mailanlavoilla takamuksille. Kokouksessa myös juopotellaan, mikä viittaa valmistumisaikana tapahtuneeseen kieltolain päättymiseen.
Yhdysvaltain elokuvainstituutin AFI:n 100-vuotissarjan 100 hauskinta komediaa -listauksessa vuonna 2000 Päivänpaisteisia pässinpäitä äänestettiin sijalle 96.
Juoni

Stan ja Ollie ovat luvanneet osallistua veljeskunnan vuosittaiseen kokoontumiseen Chicagossa, mutta heidän vaimonsa vastustavat ajatusta. Ollie päättää huijata vaimoaan teeskentelemällä sairasta ja saa Stanin avustuksella lääkärin määräämään itselleen merimatkan Honoluluun. Ollie pyytää Stania matkaseuraksi, sillä hän tietää että hänen vaimonsa ei voi sietää merimatkoja. Merimatkan sijasta Stan ja Ollie matkustavatkin salaa Chicagoon. Honoluluun matkalla ollut laiva uppoaa hirmumyrskyssä ja Stanin ja Ollien vaimot ovat surunmurtamia ollessaan epätietoisia aviomiestensä kohtalosta. Stan ja Ollie palaavat matkaltaan leihin pukeutuneina ja ananaksia kantaen, kun he saavat kuulla laivansa kohtalosta. He päättävät piileskellä ullakolla välttääkseen vaimojensa kohtaamisen ja tulla pois piilostaan vasta samana päivänä, kun pelastuslaiva saapuu satamaan. Heidän epäonnekseen puolisot näkevät elokuvissa käydessään Chicagon kokousta käsittelevän uutisfilmin, jossa Stan ja Ollie esiintyvät.
Roolit

| 0 | 1 | 2 |
| --- | --- | --- |
|  Stan Laurel  | … |  Stanley   |
|  Oliver Hardy  | … |  Ollie   |
|  Charley Chase  | … |  Charley   |
|  Mae Busch  | … |  Lottie Hardy   |
|  Dorothy Christy  | … |  Betty Laurel   |
Aiheesta muualla

Päivänpaisteisia pässinpäitä Internet Movie Databasessa (englanniksi)
Päivä tuskin päättyis kauniimmin

| Päivä tuskin päättyis kauniimmin Pepe Willberg |
| --- | --- | --- |

Studioalbumin tiedot
 Äänitetty : Jukka Teittinen, Tom Vuori ja Antti Joki, Finnscandia-studiot 1979
 Julkaistu: 1979
 Tuottaja(t): Markku Johansson
 Tyylilaji: pop, iskelmä
 Kesto: 41.52
 Levy-yhtiö: Finnlevy
Listasijoitukset
  Suomi: 28. (toukokuu 1979)
Pepe Willbergin muut julkaisut
| Parhaat päältä 1978 | Päivä tuskin päättyis kauniimmin 1979 | 20 vuotta 1984 |
Päivä tuskin päättyis kauniimmin on suomalaisen laulaja Pepe Willbergin toinen studioalbumi. Se julkaistiin vuonna 1979.
Kappaleet

Kaikki kappaleet sovittanut Markku Johansson, ellei toisin mainittu.
Kappaleet > A-puoli

Lady Madonna – 3.42 (säv. John Lennon & Paul McCartney, san. Pertti Reponen)
Lentoon – 3.33 (alkup. ”Airport”, säv. Andy McMaster, san. Hector)
50056 – 3.07 (alkup. 5-7-0-5, säv. Mason-Broughton, san. Hector)
Sinut perille vien – 3.17 (säv. Pepe Willberg & Kalervo Halonen, san. Juha Vainio)
Rasvis mä oon – 3.13 (alkup. ”Grease”, säv. Barry Gibb, san. Hector)
Kaikki yhtä ympyrää on – 3.50 (alkup. ”Got to Get You into My Life”, säv. Lennon & McCartney, säv. Vainio)
Kappaleet > B-puoli

Päivä tuskin päättyis kauniimmin – 4.06 (säv. Willberg & Markku Johansson, san. Vainio)
Mennyt kesä – 4.28 (alkup. ”Summer of My Life”, säv. Simon May, san. Chrisse Johansson, sov. Veikko Samuli)
Jotain ymmärrän – 4.10 (alkup. ”An Everlasting Love”, säv. Gibb, san. Vainio)
Vanha mies – 4.00 (säv. Willberg & Johansson, san. Vainio)
Niin vain – 3.58 (säv. M. Johansson, san. Vainio)
Muusikot

Pepe Willberg – laulu
Seppo Tyni – kitara
Pekka Pohjola – basso
Vesa Aaltonen – rummut
Olli Ahvenlahti – piano, kosketinsoittimet
Muusikot > Vierailevat muusikot

Maarit Hurmerinta – laulu (kappale A1)
Juhani Aalto
Juhani Aaltonen
Ilppo Ainola
Tom Bildo
Juha Björninen
Vesa Enne
Kalle Fält
Unto Haapa-aho
Jukka Hakoköngäs
Esko Heikkinen
Tapani Ikonen: rummut
Roope Koistinen
Pentti Lahti
Pentti Lasanen
Heikki Laurila: kitara
Hannu Lemola
Irina Lindström
Janne Louhivuori
Paavo Maijanen
Simo Salminen
Mircea Stan
Heikki Virtanen
Jorma Vuorenmaa
Jorma Ylösen jousisto
Roelf Meyer

| Roelf Meyer |
| --- | --- |

Etelä-Afrikan puolustusministeri
 1991 – 1992  
Presidentti:  Frederik Willem de Klerk
Edeltäjä:  Magnus Malan
Seuraaja:  Gene Louw
Henkilötiedot
Syntynyt: 16. heinäkuuta 1947 (ikä 77)  Port Elizabeth, Kapmaan provinssi, Etelä-Afrikan unioni
Ammatti:  poliitikko
Tiedot
Puolue:  ANC
Muut puolueet:  Kansallispuolue UDM
Roelof Petrus "Roelf" Meyer (s. 16. heinäkuuta 1947 Itä-Kap) on eteläafrikkalainen entinen Kansallispuolueen poliitikko ja ministeri sekä liikemies. Meyer toimi Kansallispuolueen muodostaman hallituksen pääneuvottelijana apartheid-järjestelmän päättämiseksi käydyissä neuvotteluissa.
Mayer oli siviiliammatiltaan lakimies ja toimi juristina Johannesburgissa ja Pretoriassa ennen kuin tuli valituksia maan parlamenttiin vuonna 1979. Poliittisen uransa aikana, joka jatkui tammikuuhun 2000 asti, Meyer toimi muun muassa lain ja järjestyksen apulaisministerinä, puolustusministerinä ja vuosina 1991–1996 perustuslakiasiain ministerinä. Kansallispuolueen pääneuvottelijana Meyer vaikutti ANC:n Cyril Ramaphosan kanssa keskeisesti uuden Etelä-Afrikan perustuslain muotoiluun. Ensimmäisten vapaiden vaalien jälkeen huhtikuussa 1994 Meyer jatkoi perustuslakaiasiain ministerinä myös Nelson Mandelan hallituksessa.
Nykyisin Meyer toimii liikemiehenä ja rauhanprosesseihin erikoistuneena konsulttina. Hän on osallistunut muun muassa Pohjois-Irlannin, Sri Lankan ja Ruandan konfliktien ratkaisuyrityksiin.
Roelof Wunderink

| Roelof Wunderink |
| --- | --- |

Henkilötiedot
Kansalaisuus:   Alankomaat
Formula 1 -ura
Aktiivivuodet:  1975
Talli(t):  Ensign
Kilpailuja:  6 (3 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Espanjan GP 1975
Viimeinen kilpailu:  Yhdysvaltain GP 1975
Roelof Wunderink (s. 12. joulukuuta 1948 Eindhoven, Alankomaat) on entinen hollantilainen autourheilija ja Formula 1 -kuljettaja. Hän osallistui kuuteen F1-sarjan osakilpailuun kaudella 1975 Ensign-tallin autolla. Pisteitä hän ei kyennyt saavuttamaan eikä hän päässyt kertaakaan maaliin. Aika-ajoissa Wunderink oli parhaimmillaan 19.
Redwood Empire

Redwood Empire Kalifornian kartalla.
Redwood Empire, North Coast tai Redwood Coast on maantieteellinen alue, joka sijaitsee Kalifornian Tyynenmeren rannikolla San Franciscon lahden ja Oregonin rajan välillä. Alue on nimetty siellä sijaitsevien tiheiden punapuumetsien mukaan. Redwood Empireen kuuluu Del Norten, Humboldtin, Mendocinon, Sonoman ja Marinin piirikunnat.
Alueella on noin miljoona asukasta. Sen kaupunkeihin lukeutuvat muun muassa Crescent City, Eureka, Ukiah, Fort Bragg ja Santa Rosa.
Aiheesta muualla

Kuvia tai muita tiedostoja aiheesta Redwood Empire Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Risto Räppääjä ja pakastaja-Elvi

| Risto Räppääjä ja pakastaja-Elvi |
| --- | --- |

Kirjailija:  Sinikka Nopola Tiina Nopola
Kuvittaja:  Aino Havukainen Sami Toivonen
Kieli:  suomi
Kustantaja:  Tammi
Julkaistu:  2001
Sivumäärä:  128
Sarja: Risto Räppääjä
Edeltävä:  Risto Räppääjä ja Nuudelipää
Seuraava:  Risto Räppääjä ja sitkeä finni
Löydä lisää kirjojaKirjallisuuden teemasivulta
Risto Räppääjä ja pakastaja-Elvi on Sinikka ja Tiina Nopolan kirjoittama, Risto Räppääjä -kirjasarjaan kuuluva lastenkirja joka julkaistiin vuonna 2001. Kirja voitti Pirkanmaan Plättä -palkinnon vuonna 2002. Vuonna 2008 ensi-iltansa saanut Risto Räppääjä -elokuva perustuu monelta osin tähän kirjaan.
Juoni

Rauha Räppääjä nyrjäyttää jalkansa eikä näin ollen voi tehdä ruokaa itselleen ja Ristolle. Apuun tulee Rauhan serkku Elvi Räppääjä, eläköitynyt pakastaja-pussittaja. Risto alkaa välittömästi vihata ankaraa ja kurinalaista Elviä. Erinäisten tapahtumien kautta Risto epäilee Elviä rikolliseksi ja aikoo naapurin ystävänsä Nelli Nuudelipään kanssa selvittää tämän aikeet.
Rautalammi (Juupajoki)

| Rautalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°47′44″N, 24°31′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  Luhtaanjoki 
Järvinumero:  35.756.1.005
Mittaustietoja
Pinnankorkeus:  116 m  
Rantaviiva:  1,134 km  
Pinta-ala:  6,124 ha  
Saaria:  ei saaria 
 fiRautalammi 
Rautalammi , eli aikaisemmin myös Hautalammi , on Pirkanmaalla Juupajoen Petääjärvellä sijaitseva lampi.
Maantietoa

Lammen pinta-ala on 6,1 hehtaaria ja se on 450 metriä pitkä ja 250 metriä leveä. Se sijaitsee kallioisten mäkien välisessä painaumassa. Monien mäkien rinteet laskevat järven rantaan. Lammella ei ole kartan mukaan saaria. Sen rantaviivan pituus on 1,1 kilometriä ja sen rannat ovat metsämaata tai suon reunustamaa peltomaata. Järven ympäristön haja-asutuksen muodostaa maatila ja kuusi vapaa-ajan asuntoa. Niille tulee tie Petääjärveltä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Lammen vedenpinnan korkeus on 116,0 metriä mpy. Rautalammi on läpivirtausjärvi, joka saa pääosan vedestään Vähän Petääjärven ja Hirvijärven välisestä Luhtaanjoesta.
Historiaa

Vuoden 1957 peruskartassa maatiloja oli vielä kaksi, mutta toinen lopetti viljelyn vuoteen 1977 mennessä. Järven vapaa-ajan asunnot on rakennettu vasta vuoden 1986 kartan jälkeen.
Ratasin hallitus

Ratasin hallitus viittaa seuraaviin Viron hallituksiin:
Ratasin I hallitus
Ratasin II hallitus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ratasin hallitus”, voi hakea sivunnimihaulla, laajalla sivunnimihaulla tai tekstihaulla.
Riku Säärelä

| Riku Säärelä> Henkilötiedot |
| --- | --- |
Syntynyt: 14. syyskuuta 1990 (ikä 34)
Kansalaisuus:   Suomi
Uran tiedot
Pituus:  170 cm
Laji:  futsal
Seura:   Tervarit
 Tietolaatikko päivitetty 25. tammikuuta 2015 
Riku Säärelä (s. 14. syyskuuta 1990) on suomalainen futsalpelaaja, joka edustaa Futsal-liigassa pelaavia Tervareita. Hän debytoi liigassa kaudella 2012–2013. Kaudella 2013–2014 Säärelä voitti Tervareiden kanssa liigassa hopeaa, häviten finaaleissa Ilves FS:lle.
Säärelä on pelannut myös Suomen futsalmaajoukkueessa. Hän debytoi siinä vuonna 2013. Säärelä on pelannut maajoukkueessa kuusi ottelua ilman maaleja. Hän oli 170 senttimetriä pitkä ja painoi 65 kilogrammaa.
Säärelä on töissä Linnakankaan koulussa.
Richard Gonda

Richard Gonda vuonna 2015.
Richard Gonda (s. 14. maaliskuuta 1994 Banská Bystrica) on slovakialainen autourheilija. Kartingin vuonna 2003 aloittanut Gonda on kilpaillut aiemmin muun muassa FIA:n Formula 2-sarjassa vuonna 2012, Eurocup Formula Renault-sarjassa vuonna 2012, Formula Renault NEC-sarjassa vuosina 2011-2012 ja European F3 Open -sarjassa vuonna 2013. Vuonna 2014 Gonda kilpaili Auto GP World Seriesissä. Hän ei saavuttanut sarjassa yhtään pistettä. Vuonna 2016 Gonda ajoi GP3-sarjassa Jenzer Motorsport -tallin kuljettajana. Gonda on 175 senttimetriä pitkä ja painaa 62 kilogrammaa.
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Jenzer Motorsport | ESPFEA 13 | ESPSPR 17 | AUTFEA 19 | AUTSPR Kesk. | GBRFEA   | GBRSPR   | HUNFEA 13 | HUNSPR 15 | GERFEA   | GERSPR   | BELFEA   | BELSPR   | ITAFEA   | ITASPR   | MALFEA   | MALSPR   | ABUFEA   | ABUSPR   | 0 | 25. |
Käännös suomeksi
Rekilampi (Sysmä)

| Rekilampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°31′56″N, 25°45′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  ei laskuojaa 
Järvinumero:  14.228.1.008
Mittaustietoja
Pinnankorkeus:  98 m  
Pituus:  230 m  
Leveys:  70 m  
Rantaviiva:  0,516 km  
Pinta-ala:  1,237 ha  
Saaria:  ei saaria 
 fiRekilampi 
Rekilampi  on Päijät-Hämeessä Sysmässä Tikkalan kylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 250 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Pianakkaojan valuma-alueeseen (14.228) se kuuluu. Lammen vedenpinnan korkeus on 98 metriä mpy.
Rhode (mytologia)

Rhode (m.kreik. Ῥόδη, Rhodē) tai Rhodos (m.kreik. Ῥόδος) oli kreikkalaisessa mytologiassa Poseidonin ja lähteestä riippuen joko Amfitriten, Halian tai Afroditen tytär, ja yksi haliadeista, meren nymfeistä. Hän oli auringonjumala Helioksen puoliso, ja synnytti tälle Pindaroksen mukaan Ialysoksen, Kameiroksen ja Lindoksen, Diodoros Sisialaisen mukaan Okhimoksen, Kerkafoksen, Makarin, Aktiin, Tenageen, Triopaan, Kandaloksen ja Elektryonen, ja Strabonin mukaan korybantit.
Rhodea palvottiin Rhodoksella, joka on nimetty hänen mukaansa. Pindaros kertoo, että hänen puolisonsa Helios nostatti saaren merestä.